Kirrin uhartea

Kirrin uhartea () Enid Blyton idazle ingelesaren Bostak () liburu bilduman saritan agertzen den fikziozko uharte bat da.

 Deskribapena 
Ingalaterrako kostaldean kokaturik dago. Kirrin familiaren jabegoa izan ziren inguruko lur guztiak, uhartea ere bai, baina dena saldu behar izan zuten. Uharteak balio txikia zuela eta, inork ez zien erosi nahi izan eta gaur egun Kirrin familiaren ondorengo bakarra den Georgina gaztearen esku dago. Georgina bosten taldekoa da eta hainbat abentura izango dituzte uhartean.

Gaztelu baten hondarrak ditu puntu gorenean. Gaztelu horrek bi dorre mantentzen ditu, bietako bat oso egoera kaskarrean, gela bat egoera onean, gainerakoak suntsiturik, eta sotoan gartzela ere badu. Osorik dirauen gela horrek teilatua eta hormak ditu, beheko sua eta lehioak zirrikitu soil batzuk dira.

Uhartera iristea ez da batere erraza, harkaitz zorrotzek eta uharriek inguratzen baitute. Hainbat itsasontzi urperatu dira harkaitz haietan eta urperaturiko ontzi baten hondarrak oraindik bertan daude. Ur sakonetan bazeuden ere ekaitz handi batek harkaitzetan gora jaso zuen.

 Telesailerako tokia 
Hainbat telesail egin dira Enid Blytonen liburuetan oinarrituta. 1996-97an egindakoan Purbeck uharteko Corfe gazteluaren hondarrak erabili ziren grabaketak egiteko. Gaur egun Enid Blytonen ibildide bat sorturik dago eta Corfe gaztelua barnean dago.

 Erreferentziak 

 Kanpo estekak 

Kategoria:Fikziozko uharteak